Нұрмахан Шайбекұлы Әбдірахманов

Нұрмахан Шайбекұлы Әбдірахманов (1923 жылы Жамбыл облысы Меркі ауданы, Киров колхозында (қазіргі Аққайнар ауылында туып) – 2017 жылы Шымкент қаласында қайтыс болған) – соғыс ардагері, педагогика ғылымдарының кандидаты, доцент. 

 Өмірбаяны 
 1936-1940 жылдары Опорный, Шымкент балалар үйінде тәрбиеленді.
 1940 жылы Шымкент мұғалімдер институтына оқуға түседі.
 1942 жылы ақпан айында Ұлы Отан соғысына аттанып, Брянск, І Белорус майдандарында, Москвадан Берлинге дейінгі соғысқа қатысты. Соғыста 4 рет жараланып, Львов әскери округінен 11.11.1945 жылы елге қайтты. Ол соғыста кіші офицер шеніндегі лейтенант болды.

 Еңбек жолдары 
 Соғыстан кейін облыстық атқару комитетінде бөлім меңгерушісі, облыстық партия комитетінде І хатшының көмекшісі, мектеп және жоғары оқу орындары бөлімінің нұсқаушысы, өлкелік партия комитетінде хаттама бөлімінің меңгерушісі, қалалық партия комитетінде нұсқаушы қызметтерін атқарды
 1963 жылы «Ата-аналарға педагогикалық білім беру проблемасы» деген тақырыпта кандидаттық диссертациясын қорғады. Сол жылы М.Әуезов атындағы Шымкент педагогикалық институтына арнайы  шақырумен келіп, қызмет етті. Педагогика кафедрасында аға оқытушы болумен бір қатарда қосымша институттың Ғылыми Кеңесінің ғалым хатшысы болып қызмет істеді.
 1977 жылы ЖАК шешімімен доцент ғылыми атағы берілді. 5 оқу-әдістемелік құралдың және 100-ге жуық ғылыми мақалалардың авторы.
Нұрмахан Әбдірахманов "Кеңес одағының батыры" атанып, бірнеше марапаттаулармен, медаль, ордендермен марапатталады.

Санат:Педагогика ғылымдарының кандидаттары